(допустими отклонения според ISO 1817);
 в)
 време на потапяне: 72 часа.
 Изисквания:
 а)
 максимално изменение на обема: 2 %;
 б)
 максимално изменение на якостта на опън: 10 %;
 в)
 максимално изменение на удължението при разрушаване: 10 %.
 След престой в продължение на 48 часа във въздушна среда с температура 40 °С масата не трябва да намалява с повече от 5 % спрямо първоначалната стойност.
 4.4.2.3. Устойчивостта на стареене се определя в съответствие със стандарт ISO 188 при следните условия:
 а)
 температура: 115 °С (температурата на изпитването е равна на максималната работна температура, намалена с 10 °С);
 б)
 период на излагане на въздействие: 24 и 336 часа.
 След подлагането на стареене образците престояват при температура 23 °С и относителна влажност 50 % в продължение на минимум 21 дни преди изпитването за якост на опън по точка 4.4.2.1 от настоящото приложение.
 Изисквания:
 а)
 максимално изменение на якостта на опън: 20 % след 336 часа стареене спрямо якостта на опън на материала, подложен на стареене в продължение на 24 часа;
 б)
 максимално изменение на удължението при разрушаване: 50 % след 336 часа стареене спрямо удължението при разрушаване на материала, подложен на стареене в продължение на 24 часа.
 4.4.3. Устойчивост срещу въздействието на озон
 4.4.3.1. Изпитването се провежда съгласно стандарт ISO 1431/1.
 4.4.3.2. Изпитвани парчета, които се разтеглят до коефициент на удължаване 20 %, се оставят на въздействието на въздух при 40 °C с концентрация на озон от 50 части на сто милиона в продължение на 120 часа.
 4.4.3.3. Не се допуска никакво напукване на образците.
 4.5. Изисквания за маркучи без съединения
 4.5.1. Газонепроницаемост (просмукване)
 4.5.1.1. Маркуч със свободна дължина 1 m трябва да се свърже към резервоар с течен пропан с температура 23 °С ± 2 °С.
 4.5.1.2. Изпитването се провежда в съответствие с метода, описан в стандарт ISO 4080.
 4.5.1.3. Пропуските през стените на маркуча трябва да са не по-големи от 95 cm3 на един метър маркуч за 24 часа.
 4.5.2. Устойчивост на ниска температура
 4.5.2.1. Изпитването трябва да се извършва в съответствие с метод В, описан в стандарта ISO 4672-1978.
 4.5.2.2. Температура на изпитване: – 163 °C (еквивалентната стойност е дадена в таблицата в приложение 5O)
 4.5.2.3. Не се допуска никакво напукване или разрушаване.
 4.5.3. Изпитване на огъване
 4.5.3.1. Изпитването се провежда в съответствие с метода, описан в стандарт ISO15500-17:2012
 4.5.4. Хидравлично изпитване за налягане и определяне на минималното налягане на разрушаване
 4.5.4.1. Изпитването се провежда в съответствие с метода, описан в стандарт ISO 1402.
 Температура на изпитване: – 163 °C (еквивалентната стойност е дадена в таблицата в приложение 5O)
 4.5.4.2. В продължение на 10 минути трябва да се приложи изпитвателно налягане, равно на 1,5 пъти работното налягане (в МРа), без да се появят пропуски.
 4.5.4.3. Налягането на разрушаване не трябва да бъде по-малко от 2,25 пъти работното налягане, обявено от производителя.
 4.5.5. Усилие на разделяне на накрайника от маркуча
 4.5.5.1. Изпитването се провежда в съответствие с метода, описан в стандарт ISO15500-17:2012.
 4.5.6. Електропроводимост
 4.5.6.1. Изпитването се провежда в съответствие с метода, описан в стандарт ISO15500-17:2012
 4.5.7. Вибрации
 4.5.7.1. Единият край